**PONEDELJEK, 16. 3.**

**DKE – 8.A**

Pozdravljeni, učenci!

Kot že veste, bo šolsko delo najmanj do 27. marca potekalo na daljavo. Učitelji vam bomo posredovali gradiva preko e-pošte oz. ga naložili v spletno učilnico. Vsak dan boste za vsak predmet posebej (po urniku) prejeli navodila za delo. Verjamem, da boste naloge vestno opravili.

V kolikor boste imeli kakšno težavo oz. vprašanje, mi lahko pišete na moj spletni naslov andreja.prezelj@oskoroskabela.si.

30. marca imamo pri DKE napovedano **pisno ocenjevanje znanja**. Če se bodo razmere umirile, bomo test pisali, saj smo učno snov predelali, pisali ste tudi že preverjanje znanja. V nasprotnem primeru pa ga bomo prestavili.

**Pisnega preverjanja znanja** vam zaradi nastale situacije nisem uspela vrniti. Pošiljam vam ga v priponki, pripela sem ga tudi v spletno učilnico (ključ za vpis: družba), lahko ga še enkrat rešite oz. se učite po vprašanjih in jih zapišete v zvezek. Prihodnji teden bom v spletno učilnico pripela še **rešitve preverjanja.**

**NAVODILA ZA DANAŠNJI DAN:**

**Ponavljanje in utrjevanje učne snovi**

**DZ, str. 64 – 65:**

a) rešite vajo 1 in 2 (pri prvem geslu križanke je napaka: v vrstici s številko 1 prečrtate prva dva in zadnji kvadratek, tako da ima pravilna beseda 7 črk). Pobrskajte po delovnem zvezku in poiščite čim več pravilnih rešitev. Rešitve vaje 1 vam posredujem naslednji teden (ko bo križanka rešena ☺).

b) V zvezek zapišite odgovore na vprašanja: DZ, str. 62 (PONOVI, RAZMISLI).

Srečno in ostanite zdravi!

 

Učiteljica Andreja